EkBass/fiwiki-20250220-pages-articles huggingface dataset:
Barriss Offee

Barriss Offee on kuvitteellinen hahmo Tähtien sota -elokuvakokonaisuudessa. Hän on naispuolinen mirialainen jedipadawan. Hän on Luminara Undulin oppilas ja jedi. Hänen valomiekkansa väri on sininen. Hän kulkee usein mestarinsa Luminara Undulin mukana. Hieman ennen kloonisotia Barriss Offee ja hänen mestarinsa Luminara Unduli suorittivat komennusta Ansionissa yhdessä Obi-Wan Kenobin ja tämän padawanin Anakin Skywalkerin kanssa. ==Olemus== Barriss Offee oli naispuolinen mirialainen, joka oli jedipadawan kloonisotien aikana. Offee oli Geonosiksen taistelun selviytyjä sekä erittäin uskollinen jedimestarilleen. Offee piti enemmän muinaisten jedien kirjoitusten opiskelusta kuin taistelemisesta ja oli hieman vanhempi kuin useimmat jedipadawanit. ==Elämä== Offee oli Geonosiksen taistelun selviytyjiä. Tämän jälkeen Unduli vei Offeen Ilumin kristalliluoliin päättääkseen hänen koulutuksensa. Offeen valmistettua valosapelinsa, temppeliin hyökkäsi droideja. Kaksikko onnistui tuhoamaan puolet sadoista droideista, mutta useat niiden asettamat miinat melkein tuhosivat temppelin. Kaksikon täytyi käyttää kaikki voimansa välttääkseen tuhoutumista kivien alle. Yoda kuitenkin saapui pelastamaan heidät. Ollessaan jedipadawanina Offee ystävystyi Anakin Skywalkerin oppilaan Ahsoka Tanon kanssa. Vaikka heidän luonteensa olivat erilaiset, heillä oli yhteinen kokemus taistelusta. Kloonisotien jatkuessa Offee pettyi jedien rooliin sodassa ja uskoi heidän unohtaneen periaatteet, joita jediritarikunnan tuli edustaa, ja varoi erityisesti jedineuvostoa. Hän päätti toimia huoltensa vuoksi ja järjesti jeditemppelin pommituksen lietsoakseen lisää jedien vastaisuutta, sillä kloonisotilaita kuoli hyökkäyksessä. Aiemmasta ystävyydestään huolimatta hän antoi Tanon tulla lavastetuksi pommituksen järjestämisestä, mutta tunnusti lopulta syyllisyytensä juuri ennen kuin Tanoa oltiin tuomitsemassa rikoksesta, ja kertoi näkemyksensä siitä, kuinka jedit olivat pimeän puolen turmelemia ennen kuin hänet vietiin pois. == Esiintyminen == * Star Wars: Episodi II – Kloonien hyökkäys * Star Wars: Clone Wars, lyhytanimaatiosarja * Star Wars: The Clone Wars, televisiosarja == Aiheesta muualla == * Barriss Offee Jedipediassa * Barriss Offee Wookieepediassa Luokka:Tähtien sodan hahmot
Ho Iat-seng

Ho Iat-seng (; s. 12. kesäkuuta 1957, Portugalin Macao) on macaolainen poliitikko, joka on toiminut Macaon hallintojohtajana vuodesta 2019 lähtien. == Tausta ja yksityiselämä == Hon suku on alkujaan Zhejiangista. Ho on syntyjään macaolainen, mutta on opiskellut Zhejiangin yliopistossa, Manner- Kiinan puolella, josta hän valmistui sähköinsinööriksi vuonna 1992. Lisäksi hän on opiskellut taloustiedettä. Hänen isänsä, Ho Tin, on tunnettu macaolainen teollisuusvaikuttaja. == Poliittinen ura == Ho valittiin vuoden 2009 vaaleissa Macaon lainsäädäntöneuvoston; samana vuonna hänet valittiin sen varapuhemieheksi. Vuonna 2013 hänet valittiin lainsäädäntöneuvoston puhemieheksi. Vuosina 2001–2019 hän toimi myös Kiinan kansankongressin pysyvän komitean jäsenenä. Asettuessaan ehdolle kaupungin hallintojohtajaksi Hota pidettiin vahvimpana ehdokkaana. Hän sanoi pyrkivänsä monipuolistamaan Macaon uhkapelaamiseen nojaavaa taloutta, mikäli tulee valituksi. Ho valittiin Macaon hallintojohtajaksi 25. elokuuta 2019 pidetyssä vaalissa; aiemmin samana vuonna hän oli eronnut viroistaan lainsäädäntöneuvostossa ja kansankongressissa. Kiinan pääministeri Li Keqiang nimitti hänet virkaansa 4. syyskuuta, ja virallisesti hän aloitti virassa 20. joulukuuta. Ho on sanonut, että Macao on hyvä esimerkkitapaus Kiinan jälleenyhdistymisestä, ja että kaupungissa on otolliset valmiudet kehittää yksi maa, kaksi järjestelmää -politiikkaa. Näillä viitataan siihen, että Macaolla ei ole niin paljon demokratiaa vaativia mielenosoituksia kuin Hongkongissa, minkä vuoksi Kiina katsoo Macaon olevan ns. mallierityishallintoalue. == Kunnianosoituksia == * Henrik Purjehtijan ritarikunta (Portugali, 2023) == Lähteet == Luokka:Macaon hallintojohtajat Luokka:Vuonna 1957 syntyneet Luokka:Elävät henkilöt
Amerikanmammea

pienoiskuva|oikea|250px|Amerikanmammean kukka Amerikanmammea (Mammea americana) on mammeoiden (Mammea) sukuun kuuluva kasvilaji. Se on ainavihanta puulaji, joka voi kasvaa noin 20 metriä korkeaksi. Sillä on lyhyt runko, jonka päässä on tiivis, pilarimainen ja kirkkaanvihreä latvus. Puun suora runko voi olla halkaisijaltaan metrin. Amerikanmammeaa tavataan luonnossa Etelä-Amerikan pohjoisosista pohjoiseen Karibialle ulottuvalla alueella. Laji kasvaa usein häirityiltä sekä jonkin verran ihmisvaikutteisilta paikoilla, minkä lisäksi sitä myös kasvatetaan yleisesti tropiikissa. Amerikanmammea tuottaa syötäviä hedelmiä ja sitä kasvatetaan yleisesti takapihoilla tropiikissa hedelmiensä vuoksi, mutta myös koristekasvina sekä tuomaan varjoa. Amerikanmammean hedelmät ovat vaaleanruskeita ja halkaisijaltaan noin 10–20 cm. Suurimmillaan hedelmät voivat kuitenkin olla jopa lapsen pään kokoisia ja painaa kaksi kilogrammaa. Hedelmän sisällä on kahdesta neljään siementä. Hedelmissä on myös runsaasti pektiiniä. Hedelmälihansa sekä makunsa puolesta hedelmät muistuttavat aprikooseja. Hedelmiä voi syödä raakoina tai kypsennettyinä ja niitä käytetään yleensä jälkiruokiin, hilloihin, piirakoihin tai muihin sellaisiin. Hedelmien lisäksi amerikanmammean muitakin osia on käytetty erilaisiin tarkoituksiin. Esimerkiksi lajin kukista on valmistettu aromaattista likööriä ja siemeniä on käytetty kansanlääkinnässä. Amerikanmammean kaikki osat sisältävät hyönteisiä ehkäiseviä aineita ja lajin hedelmistä, kuoresta, lehdistä tai juurista valmistetut uutteet ovat myrkyllisiä yökkösille, kovakuoriaisten toukille sekä osalle muita niveljalkaisia. Lisäksi lajin siemenet ovat myrkyllisiä kaloille sekä linnunpoikasille. Puun kuoresta saatavaa kumimaista ainetta on käytetty muun muassa koirien sekä muiden kotieläinten iholoisten torjunnassa. Amerikanmammean kuori sisältää myös tanniineja ja koko kasvi erilaisia kumariineja, erityisesti mammeiinia. Amerikanmammean puuaines on kovaa, painavaa sekä kestävää. Se on suhteellisen lahonkestävää, mutta heikko kuitenkin termiiteille. Sydänpuu on punertavan- tai purppuraisenruskeaa ja pintapuu selvästi vaaleampaa. Puuaines on helppoa työstää ja sitä käytetään muun muassa erilaisissa sisätilojen puupinnoissa. == Lähteet == * Useful Tropical Plants: Mammea americana === Viitteet === == Aiheesta muualla == * JSTOR Global Plants: Mammea americana * Integrated Taxonomic Information System (ITIS): Mammea americana * Global Biodiversity Information Facility (GBIF): Mammea americana * Flora of North America: Mammea americana Luokka:Mammeat Luokka:Hedelmät
Michael Mantler

Michael Mantler (s. 1943 Wien, Itävalta) on itävaltalainen jazz-trumpetisti ja -säveltäjä. Mantler muutti 1960-luvulla Yhdysvaltoihin, missä hän vaikutti erityisesti New Yorkin jazz-piireissä tehden yhteistyötä mm. Cecil Taylorin ja Carla Bleyn kanssa. Hän oli jonkin aikaa naimissa Bleyn kanssa. Mantler palasi Eurooppaan vuonna 1991. Mantler on tehnyt omia levytyksiä ja laajasti yhteistyötä muiden muusikoiden kanssa. Hän on käyttänyt useilla levyillään sävellystyön pohjana esimerkiksi kirjailijoiden Samuel Beckettin, Edward Goreyn, Harold Pinterin ja Paul Austerin tekstejä. Mantlerille on myönnetty Itävallan valtionpalkinto improvisoidusta musiikista sekä Wienin kaupungin musiikkipalkinto. == Osittainen diskografia == * No Answer * 13 * The Hapless Child * Silence * Movies * More Movies * Something There * Alien * Live * Many Have No Speech * Folly Seeing All This * Cerco Un Paese Innocente * The School of Understanding * Songs and One Symphony * Hide and Seek * Review * Concertos * For Two * The Jazz Composer's Orchestra Update == Lähteet == == Aiheesta muualla == Luokka:Itävaltalaiset muusikot Luokka:Trumpetistit Luokka:Vuonna 1943 syntyneet Luokka:Elävät henkilöt
Kashmiripanditit

Kashmiripanditit (tunnetaan myös nimellä kashmiribrahmaanit) ovat ryhmä Kashmirin hinduja ja osa Intian suurempaa saraswatbrahmaaniyhteisöä. He ovat kotoisin Kashmirin laaksosta, vuoristoalueelta, joka sijaitsee Intian hallitsemalla Jammun ja Kashmirin liittovaltion alueella. Kashmiripanditit asuivat alun perin Kashmirin laaksossa ennen kuin muslimien vaikutus tuli alueelle, minkä jälkeen suuri joukko kääntyi islamiin. He ovat ainoa jäljellä oleva hinduyhteisö, joka on kotoisin Kashmirista. == Lähteet == Luokka:Intian etniset ryhmät Luokka:Jammu ja Kashmir
Atte Mönkö

Adrian (Atte) Mönkö (7. joulukuuta 1882 Kalvola − 17. toukokuuta 1937 Kotka) oli suomalainen juristi ja Kotkan pormestari.Atte Mönkö, Defensor legis : Suomen asianajajaliiton äänenkannattaja, 01.08.1937, nro 8-9, s. 34, Kansalliskirjaston digitaaliset aineistotYlioppilasmatrikkeli 1905 : matrikkelinumero 29605 Atte Mönkön vanhemmat olivat maanviljelijä Kustaa Erland Mönkö ja Vilhelmiina Wilkman. Hän pääsi ylioppilaaksi 1905 Hämeenlinnan lyseosta, suoritti Helsingin yliopistossa oikeustutkinnon 1910 ja sai varatuomarin arvon 1913. Mönkö toimi aluksi asianajajana Hämeenlinnassa ja Kotkassa. Hänestä tuli 1916 Kotkan kaupunginvaltuuston sihteeri ja samana vuonna Kotkan maistraatin oikeusneuvosmies. Kotkan pormestarina Mönkö oli vuodesta 1920 lähtien. Hän oli Suomen Asianajajaliiton jäsenenä vuodesta 1919. Atte Mönkö oli naimisissa vuodesta 1916 Sigrid Forssellin kanssa. == Lähteet == Luokka:Suomalaiset juristit Luokka:Suomalaiset asianajajat Luokka:Kotkan kaupunginjohtajat Luokka:Vuonna 1882 syntyneet Luokka:Vuonna 1937 kuolleet
Ammoniumceriumnitraatti

Ammoniumceriumnitraatti ((NH4)2Ce(NO3)6) eli ceriumammoniumnitraatti tai ammoniumheksanitraattoceraatti(IV) on ammonium-, cerium- ja nitraatti-ionien muodostama epäorgaaninen ioniyhdiste. Yhdistettä voidaan käyttää muun muassa reagenssina orgaanisen kemian synteeseissä ja analyyttisessä kemiassa. ==Ominaisuudet, valmistus ja käyttö== Huoneenlämpötilassa ammoniumceriumnitraatti on punaoranssia kiteistä ainetta. Yhdisteen rakenne kiinteänä koostuu heksanitraattoceraatti(IV)-ionista, joka on kompleksi- ionista ja ammoniumionit ovat sen vastaioneina. Aineen alkeiskoppi on monokliininen. Ammoniumceriumnitraatti liukenee veteen ja liukenee myös eräisiin poolisiin orgaanisiin liuottimiin kuten etanoliin. Vesiliuoksissa se esiintyy hapen välityksellä sitoutuneena koordinaatioyhdisteenä. Ammoniumceriumnitraatti on hyvin voimakas hapetin.Barry T. Kilbourn: Cerium and Cerium Compounds, Kirk-Othmer Encyclopedia of Chemical Technology, John Wiley & Sons, New York, 2011. Ammoniumceriumnitraattia voidaan valmistaa liuottamalla cerium(IV)oksidia typpihappoon ja lisäämällä joukkoon ammoniumnitraattia. Toinen tapa on hapettaa cerium(III)nitraatin liuosta ja lisäämällä joukkoon ammoniumnitraattia. Tuote puhdistetaan kiteyttämällä. Ammoniumceriumnitraattia käytetään yleisesti orgaanisen kemian synteeseissä muun muassa hapettimena, nitraavana reagenssina, alkeenien polymeroinneissa ja suojaryhmien poistamiseen. Sitä käytetään myös analyyttisen kemian reagenssina ja kaasulamppujen hehkusukkien valmistamiseen. ==Lähteet== Luokka:Ammoniumyhdisteet Luokka:Ceriumyhdisteet Luokka:Nitraatit
Torsten Reinilä

Kaarlo (Karl) Torsten Reinilä, aik. Rehnbäck (18. tammikuuta 1886 Oulu − 16. joulukuuta 1964 Helsinki) oli suomalainen juristi ja Oulun oikeuspormestari.Ylioppilasmatrikkeli 1905 : matrikkelinumero 29988 Reinilän vanhemmat olivat pankinkomissaari Johan Edvard Rehnbäck ja Elisabeth Hellman. Hän pääsi ylioppilaaksi 1905 Oulun lyseosta, suoritti Helsingin yliopistossa ylemmän hallintotutkinnon 1909 ja oikeustutkinnon 1911 sekä sai varatuomarin arvon 1913. Reinilä oli vuodesta 1911 alkaen Oulussa lääninhallituksen virkamiehenä ja toimi 1918−1919 lääninkamreerina. Oulun oikeuspormestarina hän oli 1919−1956. Torsten Reinilä oli naimisissa vuodesta 1921 Helga Maria Sandelinin (s. 1899) kanssa.Rva Helga Reinilä - 100 vuotta oululaista, pohjoispohjalaista ja suomalaista historiaa, Kaltio 1/1999 == Lähteet == Luokka:Suomalaiset juristit Luokka:Suomalaiset virkamiehet Luokka:Oulun pormestarit ja kaupunginjohtajat Luokka:Vuonna 1886 syntyneet Luokka:Vuonna 1964 kuolleet
Havainnekuva

Havainnekuva on kolmiulotteisesti mallinnettu kuva, jonka avulla havainnollistetaan kaavasuunnitelmaa tai suunnitteluvaiheessa olevien rakennusten tulevaa mittakaavaa, ulkomuotoa ja piirteitä osana niiden ympäristöä kaavoitusta. Ilman havainnekuvia rakentamisen tuloksen voisi arvioida vain rakennuspiirustuksista, mikä edellyttää harjaantunutta katsetta. Havainnekuvista tehdään usein mahdollisimman kauniita, sillä niitä käytetään markkinoinnin apuna. ==Lähteet== Luokka:Rakennussuunnittelu Luokka:Tietokoneavusteinen suunnittelu
Sahahirvenputki

Sahahirvenputki (Seseli krylovii) on sarjakukkaiskasveihin kuuluva kasvilaji. Se on kuvattu hirvenputkien sukuun 1975. Laji esiintyy alkuperäisenä Keski- Venäjällä ja Kazakstanissa. Venäjällä sitä kasvaa Volgan itäpuolella, Uralvuoriston eteläosassa Baškortostanin, Tšeljabinskin, Permin ja Sverdlovskin alueilla. Suomessa sahahirvenputki on satunnainen uustulokas, joka on havaittu ensimmäisen kerran vuonna 2020 Kouvolassa radanvarsikasvina. == Lähteet == Luokka:Sarjakukkaiskasvit
Linnanpihapuhe

Linnanpihapuhe () on Ruotsin kuninkaan Kustaa V:n 6. helmikuuta 1914 Tukholman kuninkaanlinnan pihalla talonpoikaismarssijoille pitämä puhe Karl Staaffin johtamaa hallitusta vastaan koskien erityisesti maan puolustusmäärärahoja valtion budjetissa. Puheen oli alun perin kirjoittanut Sven Hedin ja viimeistellyt kuningatar Viktoria. Tilaisuuteen osallistuivat linnanpihalla kruununprinssi Gustaf Adolf sekä hänen poikansa Gustaf Adolf ja Sigvard. Paikalla olivat myös kuninkaan veljet Carl ja Eugen. Kuningasta tukivat koko kuningashuone, armeijan johto sekä poliittinen oikeisto. Kuninkaan takana seisoi porvaristo ja talonpoikaisluokan enemmistö. Itse puhe oli juhlava, mutta jonkin verran vanhahtava ”te talonpoikaisluokan kunnon miehet”. Ilmausten tarkoituksena oli nostaa kuningas puolueiden ja tavallisen arkikielen yläpuolelle. Sisällöllisesti puhe oli ankara hyökkäys pääministeri Staaffia ja koko parlamentaarista järjestelmää vastaan. Kuningas ilmaisi suoraan olevansa pääministerin kanssa täysin erimieltä puolustuskysymyksissä. Kuningas vaati ratkaisemaan puolustuskysymykset välittömästi ja kokonaisuudessaan vaatimallaan tavalla. Siinä kuningas irtisanoutui täysin pääministerin ja hallituksen harjoittamasta puolustuspolitiikasta. Puheen jälkeen syntyi kiivas julkinen keskustelu kuninkaan käyttäytymisestä ja sen sisällöstä. Karl Staaff esitti puheen jälkeen kuninkaalle uhkavaatimuksen, joko kuninkaan on jatkossa informoitava hallitusta julkisista kannanotoistaan tai muuten hallitus eroaa. Kuningas kieltäytyi tästä vaatimuksesta, minkä seurauksena hallitus erosi. == Lähteet == Luokka:Ruotsin historia Luokka:Ruotsin politiikka Luokka:Puheet Luokka:1914
Valdemar Lindholm

Michael Valdemar Lindholm (6. maaliskuuta 1887 Porvoon pitäjä − 19. lokakuuta 1946 Porvoo) oli suomalainen juristi ja Porvoon pormestari.Ylioppilasmatrikkeli 1905 : matrikkelinumero 31060Päivästä päivään, Helsingin Sanomat, 06.03.1937, nro 63, s. 6, Kansalliskirjaston digitaaliset aineistot Valdemar Lindholmin vanhemmat olivat kirvesmies Johan Edvard Lindholm ja Fredrika Charlotta Bergström. Hän pääsi ylioppilaaksi 1905 Porvoon lyseosta, suoritti Helsingin yliopistossa oikeustutkinnon 1911 ja alemman hallintotutkinnon 1912 sekä sai varatuomarin arvon 1916. Lindholm oli Porvoossa oikeusneuvosmiehenä 1919−1926 ja pormestarina vuodesta 1928 alkaen. Hän oli kaupunginvaltuuston sihteerinä vuodesta 1920 ja kaupunginhallituksen jäsenenä vuodesta 1931. Valdemar Lindholm oli naimisissa Lempi Alexandra Hildénin (k. 1955) kanssa. == Lähteet == Luokka:Suomalaiset juristit Luokka:Porvoon pormestarit ja kaupunginjohtajat Luokka:Vuonna 1887 syntyneet Luokka:Vuonna 1946 kuolleet
Aarhusin lentoasema

Aarhusin lentoasema () on lentoasema Syddjursin kunnassa Tanskassa. Se palvelee Aarhusia. Lentoasema on Tanskan neljänneksi vilkkain lentoasema Aalborgin lentoaseman jälkeen. Sen kautta kulki 500 490 matkustajaa vuonna 2019. Lentoasema perustettiin vuonna 1944. Sen toimitusjohtaja on Nicolai Krøyer​. == Tilastot == Vilkkaimmat reitit (2019) Sija Kohde Matkustajamäärä Muutos 2018/2019 1\. Kööpenhamina 180 237 −2,1 % 2\. Lontoo–Stansted 102 814 −0,7 % 3\. Oslo–Gardermoen 46 488 +34,8 % 4\. Gdańsk 30 064 +8,8 % 5\. Tukholma–Arlanda 23 543 +22,4 % == Lähteet == == Aiheesta muualla == Aarhusin lentoaseman virallinen verkkosivusto Luokka:Tanskan lentoasemat Luokka:Aarhusin liikenne
Pro Arte Lapponiae -mitali

Pro Arte Lapponiae -mitali on Lapin taidetoimikunnan vuodesta 1995 jakama kulttuuripalkinto. Mitalin on suunnitellut kuvanveistäjä Erkki SalmelaCV , Erkki Salmela. Viitattu 26.12.2021.. ==Palkittuja== *1995: Esko Ranta, Lapin Radion toimittajaPikkarainen, Juha: Kirjakammi: Pelkosenniemen poika maailmalla, Koti-Lappi 10.12.2020. Viitattu 26.12.2021. *2005: Peter von Bagh, Sodankylän elokuvajuhlien voimahahmoBagh, Peter von (1943–2014), Kansallisbiografia, SKS. Viitattu 26.12.2021. *2008: Taivaan tulet -tv-sarjan ohjaaja Kari Väänänen ja Lapin kamariorkesterin kapellimestari John Storgårds *2009: opetusneuvos Matti Yli-Tepsa ja kouluneuvos Yrjö AlamäkiMaaherra jakoi tunnustuksia, Yle Uutiset 2.1.2009. Viitattu 26.12.2021. *2011: Martti Anneberg Lapin luonnon sanakirjasta ja Raija Hakala lappilaiskirjailija Niilo Rauhalan lyriikkaa tutkivasta väitöskirjastaPro Arte Lapponiae -mitali Raija Hakalalle, Yle Uutiset 1.1.2011. Viitattu 26.12.2021.Hoon päältä, Suomen Kotiseutuliitto, 12.6.2015. Viitattu 26.12.2021. *2013: Kari Laine ja Anu PentikTarinamme, Pentik Oy. Viitattu 26.12.2021.Pro Arte Lapponiae -mitalit Kari Laineelle ja Anu Pentikille, Helsingin Sanomat 1.1.2013. Viitattu 26.12.2021. *2014: kuvataiteilija Kristiina Kovalainen, kirjailija Pentti Harjumaa, muusikko Kai LeinonenLapin taidepalkinnot Kovalaiselle, Harjumaalle ja Leinoselle, Yle Perämeri 17.1.2014. Viitattu 26.12.2021. ==Lähteet== Luokka:Suomalaiset taide- ja kulttuuripalkinnot
Magneettinen resistanssi

Magneettinen resistanssi voi tarkoittaa *reluktanssia *magnetoresistanssia
Tommi Jäntti

Tommi Jäntti (s. 7. maaliskuuta 2000) on suomalainen jalkapalloilija, pelipaikaltaan keskikenttäpelaaja. Jäntti on edustanut Veikkausliigassa pelannutta Rovaniemen Palloseuraa (RoPS). Jäntti on pelannut Veikkausliigaa vuosina 2019-2020 RoPS:ssa kaikkiaan 26 ottelua ja tehnyt niissä yhden maalin. Tommi Jäntti on pelannut ikakausimaaotteluita vuosina 2015-2018 U15-U19 -luokissa kaikkiaan 26 ja tehnyt kaksi maalia. == Lähteet == Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
Alexander Eliel Sórdan

Alexander Eliel Sórdan, entinen Saarlund (12. syyskuuta 1886 Porvoon pitäjä − 5. maaliskuuta 1937 Tammisaari) oli suomalainen juristi ja Tammisaaren pormestari.Ylioppilasmatrikkeli 1905 : matrikkelinumero 31459Tammisaari. Kuolleita, Länsi-Uusimaa, 12.03.1937, nro 20, s. 3, Kansalliskirjaston digitaaliset aineistot Sórdanin äiti oli Olivia Saarlund ja kasvatusäiti Hilda Lindqvist. Hän pääsi ylioppilaaksi 1907 Vaasan ruotsalaisesta lyseosta, suoritti Helsingin yliopistossa oikeustutkinnon 1915 sekä sai varatuomarin arvon 1918. Sórdan oli Tammisaaren pormestarina vuodesta 1919 alkaen. == Lähteet == Luokka:Suomalaiset juristit Luokka:Tammisaaren kaupunginjohtajat ja pormestarit Luokka:Vuonna 1886 syntyneet Luokka:Vuonna 1937 kuolleet
Lakkalikööri

Lakkalikööri on likööriä jota Suomessa valmistaa muun muassa Lignell & Piispanen ja Chymos. Sitä voi tehdä myös itse lakoista, viinasta ja sokerista. Lakkalikööri on Suomessa suosittu likööri ja sillä on selvä ominaismakunsa lakasta. == Lähteet == Luokka:Liköörit
Operaatio Toteemi

Operaatio Toteemi (engl. Operation Totem) toteutettiin Australian Emu Fieldissä vuonna 1953. Ydinkoe seurasi Operaatio Hurrikaania, edeltävältä vuodelta (1952). Koesarjoissa toteutettin 2 eri ydinkoetta: joiden vahvuudet olivat 8 (Test 2) ja 10 kilotonnia (Test 1). Blue Danube -tyyppistä taktista ydinpommia testattiin näissä, päivämäärät olivat 14. (T1) sekä 26. lokakuuta (T2) 1953. Etelä-Australiassa tehdyt koeräjäytykset toteutettiin, niin sanotusti torni-räjäytyksinä, 31 metrin korkeudesta.http://nuclearweaponarchive.org/Uk/UKTesting.html Viitattu 27.12.2021. Blue Danube (tuhovoima 14 kT) oli ensimmäinen operatiivisen käytön saavuttanut ydinase Yhdistyneen kuningaskunnan ilmavoimien historiassa.http://nuclearweaponarchive.org/Uk/UKArsenalDev.html Viitattu 27.12.2021. Ydinkokeisiin otti osaa myös "brittien ydinaseen isä", tohtori William G. Penney. Centurion-panssarivaunut sekä Avro Lincoln -pommikoneet osallistuivat radioaktiivisen ydinlaskeuman tarkkailu-tehtäviin. Omamassaltaan suhteellisen raskas (omamassa n. 4 500 kg), mutta muotoilultaan varsin aerodynaaminen Special Bomb OR.1001 eli Smallboy (jota ei pidä sekoittaa Little Boy'hin), hyväksyttiin palveluskäyttöön brittiläisiin lentolaivueisiin. Näitä pommeja käyttävinä olivat, aluksi niin kutsutut V-pommittajat, joiden ohella myös Avro Lincoln - joka oli raskas, jo vanhentuva potkuri-käyttöinen pommikone. Pommeja tuotettiin kaikkiaan 58 kpl, yksikkökustannuksen ollessa 1 milj. £.https://www.bbc.co.uk/ahistoryoftheworld/objects/Ycm_vFKhQHOnipak_UHL2w Viitattu 27.12.2021. ==Lähteet== Luokka:Yhdistyneen kuningaskunnan ydinkokeet Luokka:Etelä-Australia Luokka:1953
Oikeuksien ja vapauksien liike

Oikeuksien ja vapauksien liike (, lyh. DPS, , lyh. HÖH) on bulgarialainen liberaalipuolue, joka on perinteisesti keskittynyt myös maan turkkilaisvähemmistöjen oikeuksiin. Puolue sai alkunsa kommunismin romahtamisen yhteydessä Itä-Euroopassa. DPS:n perustaja on Ahmed Dogan. DPS on sekä ALDE:n että Liberal Internationalin täysjäsen. Vuoden 2019 EU-vaaliessa DPS sai 3 edustajaa läpi. Vuoden 2021 kolmansissa parlamenttivaaleissa puolue 34 edustajaa läpi kansalliskokoukseen. == Lähteet == Luokka:Bulgarian puolueet Luokka:Euroopan liberaalidemokraattinen puolue Luokka:Liberal International
Macombin piirikunta

Macombin piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 881 217 vuonna 2020. Piirikunnan hallintokeskus on Mount Clemensin kaupunki ja suurin kaupunki on Warren. Piirikunta on perustettu vuonna 1818. == Väestö == Vuonna 2020 Macombin piirikunnan 881 217 asukkaasta valkoisia oli 80,3 %, mustia 12,6 % ja aasialaisia 4,3 %. Vuonna 2019 14,2 % asukkaista puhui kotonaan jotain muuta kieltä kuin englantia ja 11,2 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Ison-Britannian naisten jääkiekkomaajoukkue

Ison-Britannian naisten jääkiekkomaajoukkue edustaa Yhdistynyttä kuningaskuntaa kansainvälisissä naisten jääkiekko-otteluissa, muun muassa maailmanmestaruuskilpailuissa. Vuonna 2022 maassa oli 864 rekisteröitynyttä naisjääkiekkoilijaa, vuoden 2024 lopussa jo yli 1 800. Joukkue oli vuonna 2024 Kansainvälisen jääkiekkoliiton IIHF:n hallinoimalla maailmanrankinglistalla 21. sijalla. Vuoden 2021 lopulla joukkue tippui jatkosta vuoden 2022 talviolympialaisten karsinnoissa, mutta Nottinghamissa järjestetyssä turnauksessa joukkue rikkoi kahdesti yleisöennätyksensä. Ensin joukkuetta saapui seuraamaan 1 027 kannattajaa, mikä rikkoi edellisen, vuoden 2019, ennätyksen 400 katsojalla. Myöhemmin turnauksen aikana joukkue keräsi 1 700 hengen yleisön. == Sijoitukset == === Euroopan-mestaruuskilpailuissa === * 1991 – 9. * 1993 – B-sarja, 4. === Maailmanmestaruuskilpailuissa === * 1999 – B-sarjan karsinta, 2. * 2000 – 1. divisioonan karsinta, 3. * 2001 – 1. divisioonan karsinta, 2. * 2003 – 2. divisioona, 6. * 2004 – 2. divisioona, 6. * 2005 – 3. divisioona, 2. * 2007 – 3. divisioona, 2. * 2008 – 3. divisioona, 1. * 2009 – 2. divisioona, 3. * 2011 – 2. divisioona, 6. * 2012 – 1. divisioonan B-lohko, 4. * 2013 – 1. divisioonan B-lohko, 6. * 2014 – 2. divisioonan A-lohko, 2. * 2015 – 2. divisioonan A-lohko, 2. * 2016 – 2. divisioonan A-lohko, 3. * 2017 – 2. divisioonan A-lohko, 3. * 2018 – 2. divisioonan A-lohko, 2. * 2019 – 2. divisioonan A-lohko, 2. * 2020 – 2. divisioonan A-lohkon turnaus peruttiin koronaviruspandemian vuoksi. * 2021 – 2. divisioonan A-lohkon turnaus peruttiin koronaviruspandemian vuoksi. * 2022 – 2. divisioonan A-lohko, 1. * 2023 – 1. divisioonan B-lohko, 5. * 2024 – 1. divisioonan B-lohko, 4. === Maailmanranking === * 2003 – 20. * 2004 – 20. * 2005 – 20. *2006 – 22. *2007 – 22. *2008 – 23. *2009 – 20. *2010 – 18. *2011 – 18. *2012 – 17. *2013 – 18. *2014, helmikuu – 19. *2014, huhtikuu – 19. *2015 – 21. *2016 – 21. *2017 – 23. *2018, helmikuu – 23. *2018, huhtikuu – 23. * 2019 – 23. * 2020 – 23. * 2021 – 24. * 2022, helmikuu – 23. * 2022, syyskuu – 23. * 2023 – 23. * 2024 – 21. == Lähteet == Luokka:Yhdistyneen kuningaskunnan jääkiekko Iso-Britannia
African Liberal Network

African Liberal Network (, lyh. ALN) on afrikkalaisten liberaalien puolueiden kattojärjestö. Se on Liberal Internationalin alueellinen yhteistyökumppani. Järjestön puheenjohtaja on burkinalainen Gilbert Noël Ouédraogo. ALN koostuu 47 jäsenjärjestöstä, jotka sijoittuvat 30 afrikkalaiseen maahan. == Lähteet == Luokka:Liberal International Luokka:Eteläafrikkalaiset järjestöt
Pulan lentoasema

Pulan lentoasema () on lentoasema Pulassa Kroatiassa. Se sijaitsee noin 6 kilometriä Pulan keskustasta koilliseen. Lentoasema on Kroatian viidenneksi vilkkain lentoasema Zadarin lentoaseman jälkeen. Sen kautta kulki 777 568 matkustajaa vuonna 2019. Lentoasema perustettiin virallisena lentoasemana 1. toukokuuta 1967. Se toimi aiemmin lentotukikohtana. Lentoaseman toimitusjohtaja on Nina Vojnić Žagar. == Tilastot == Vilkkaimmat reitit (2019) Sija Kohde Matkustajamäärä Muutos 2018/2019 1\. Lontoo–Gatwick 51 366 +17,1 % 2\. Moskova–Domodedovo 48 535 +19,5 % 3\. Berliini–Tegel 46 684 +12,9 % 4\. Frankfurt 40 910 −2,2 % 5\. Lontoo–Stansted 36 614 +4,3 % 6\. Manchester 34 616 −7,5 % 7\. Stuttgart 33 386 uusi 8\. Bristol 30 466 +3,5 % 9\. Rotterdam 30 167 +41,4 % 10\. Oslo–Gardemoen 29 249 −2,8 % == Lähteet == == Aiheesta muualla == * Pulan lentoaseman virallinen verkkosivusto kroatiaksi ja englanniksi Luokka:Kroatian lentoasemat
Ine Marie Eriksen Søreide

Ine Marie Eriksen Søreide (s. 2. toukokuuta 1976 Lørenskog) on norjalainen oikeistopuolueen poliitikko. Hän oli vuosina 2013–2017 Norjan puolustusministeri ja vuosina 2017–2021 Norjan ulkoministeri. Hän on istunut suurkäräjillä vuodesta 2001 (vuosina 2001–2005 varaedustajana ministeriksi nousseen Per-Kristian Fossin tilalla). ==Lähteet== ==Aiheesta muualla== * Ine Marie Eriksen Søreide Norjan suurkäräjien verkkosivuilla Luokka:Norjan ulkoministerit Luokka:Norjan puolustusministerit Luokka:Vuonna 1976 syntyneet Luokka:Elävät henkilöt
Monroen piirikunta (Michigan)

Monroen piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 154 809 vuonna 2020. Piirikunnan hallintokeskus on Monroen kaupunki ja suurin kunta on Bedford Township. Piirikunta on perustettu vuonna 1817. == Väestö == Vuonna 2020 Macombin piirikunnan 154 809 asukkaasta valkoisia oli 94,3 %, mustia 2,7 % ja aasialaisia 0,7 %. Vuonna 2019 3,3 % asukkaista puhui kotonaan jotain muuta kieltä kuin englantia ja 2,4 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Hongkongin naisten jääkiekkomaajoukkue

Hongkongin naisten jääkiekkomaajoukkue edustaa Hongkongia naisten kansainvälisissä jääkiekko-otteluissa, muun muassa maailmanmestaruuskilpailuissa. Vuonna 2022 maassa oli liki sata rekisteröitynyttä naisjääkiekkoilijaa, 137 pelaajaa vuonna 2024. Joukkue oli vuonna 2024 Kansainvälisen jääkiekkoliiton IIHF:n ylläpitämällä maailmanranking-listalla 30. sijalla. Joukkue sijoitettiin listalle ensi kertaa huhtikuussa 2014, jolloin se oli 37. sijalla eli toiseksi viimeinen. == Sijoitukset == === Maailmanmestaruuskilpailuissa === * 2014 – 2. divisioonan karsinta, 3. * 2015 – 2. divisioonan karsinta, 2. * 2016 – 2. divisioonan karsinta, 2. * 2017 – 2. divisioonan karsinta, 5. * 2018 – 2. divisioonan karsinta, 4. * 2019 – 2. divisioonan karsinta, 4. * 2020 – 3. divisioona, 6. * 2021 – 3. divisioonan turnaus perutiin koronaviruspandemian vuoksi. * 2022 – 3. divisioonan A-lohko, 4. (Joukkue vetäytyi kisoista.) * 2023 – 3. divisioonan A-lohko, 1. * 2024 – 2. divisioona, 3. === Maailmanranking === * 2014, huhtikuu – 37. * 2015 – 36. * 2016 – 35. * 2017 – 34. * 2018, helmikuu – 29. * 2018, huhtikuu – 29. * 2019 – 30. * 2020 – 33. * 2021 – 34. * 2022, helmikuu – 30. * 2022, syyskuu – 30. * 2023 – 30. * 2024 – 30. == Lähteet == Luokka:Naisten jääkiekkomaajoukkueet Luokka:Kiinan jääkiekko Jääkiekkomaajoukkue, naisten
Martin Lee

Martin Lee Chu-ming (, s. 8. kesäkuuta 1938, Brittiläinen Hongkong) on hongkongilainen poliitikko ja demokratia-aktivisti. Hän on ollut muun muassa mukana perustamassa Hongkongin demokraattista puoluetta. Hongkongilaiset demokratia-aktivistit tuntevat Leen nimellä ”demokratian isä”, kun taas Peking-myönteiset poliitikot nimittelevät häntä ”siirtomaaisäntien juoksukoiraksi”. == Tausta ja yksityiselämä == Lee syntyi Brittiläisessä Hongkongissa vuonna 1938, mutta perhe muutti kuitenkin Kiinan puolelle Kantonin. Lee on perheensä seitsemästä lapsesta toiseksi nuorin. Hän palasi Hongkongiin opiskelemaan lakia Hongkongin yliopistossa, josta hän valmistui kandidaatiksi. Tämän jälkeen hän jatkoi opintojaan Isossa-Britanniassa Lincoln’s Inn -nimisessä instituutissa. Tämän jälkeen hän palasi jälleen Hongkongiin, jossa hän alkoi työskennellä juristina. Vuonna 1969 Lee avioitui Amelia Lee Fong Yee-ngor’n kanssa. Parilla on yksi poika. Uskonnolliselta vakaumukseltaan Lee on katolilainen. == Poliittinen ura == Ensimmäisen kerran Hongkongin lainsäädäntöneuvostoon (LegCo) Lee valittiin vuonna 1985. Kiinan kansantasavalta valitsi Leen komiteaan, jonka tarkoitus oli luonnostella Hongkongin peruslaki. Hänet kuitenkin poistettiin komiteasta sen jälkeen, kun hän alkoi osoittamaan mieltään kommunistista puoluetta vastaan Tiananmenin verilöylyn jälkeen vuonna 1989. Tämän johdosta Leen pääsy Manner-Kiinaan on estetty (paria poikkeusta lukuun ottamatta) huolimatta siitä, että hongkongilaiset ovat Kiinan kansalaisia. Lee oli yksi Hongkongin yhdistyneet demokraatit -puolueen perustajajäseniä 1990 toimien tuolloin perustavan kokouksen puheenjohtajana. Neljä vuotta myöhemmin Lee oli mukana perustamassa sen perillistä, demokraattista puoluetta. Lee on Liberal Internationalin ainoa henkilöjäsen. === Eläköityminen === Lee pidätettiin osallisuudestaan vuonna 2019 alkaneisiin mielenosoituksiin huhtikuussa 2020. Vuotta myöhemmin hänet tuomittiin 11 kuukaudeksi vankeuteen syytettynä ”laittomien kokoontumisten järjestämisestä”. Myöhemmin Lee ilmoitti, ettei enää anna haastatteluita ja jää pois julkisesta elämästä. Syyksi on katsottu Hongkongin kansallisen turvallisuuden laki. == Kunnianosoituksia == Vuonna 2021 joukko Norjan suurkäräjäedustajia nimesi Leen Nobelin rauhanpalkinnon saajaksi. Lee oli ensimmäinen ei-eurooppalainen, jolle myönnettiin EPP:n Robert Schuman -mitali vuonna 2000. == Galleria == Tiedosto:Pelosi with Jimmy Lai, Martin Lee and Janet Pang.jpg|Vasemmalta oikealle: Jimmy Lai, Nancy Pelosi, Martin Lee ja Janet Pang kuvattuna vuonna 2019. Tiedosto:Democratic Party Legco election 2016 rally.jpg|Lee demokraattisen puolueen vaalitilaisuudessa vuonna 2016. Tiedosto:Jimmy Lai Chee-ying.jpg|Lee ja Jimmy Lai vuonna 2013 Tiedosto:Martin Lee Leave West Kowloon Court 20210401.jpg|Lee poistuu Kowloonin oikeustalolta huhtikuussa 2021. == Lähteet == Luokka:Hongkongilaiset poliitikot Luokka:Liberal International Luokka:Demokratia-aktivistit Luokka:Vuonna 1938 syntyneet Luokka:Elävät henkilöt
Argo (yhtye)

Argo (aiemmalta nimeltään Europond) on kreikkalainen yhtye. Yhtyeen muodostavat laulajat Vladímiros Sofianídis () ja Christína Lachaná (), politiki-lyyristi Konstantínos ”Kóstas” Topoúzis (), davul-rumpali Alékos Papadópoulos (), taustalaulaja María Venetikídou () sekä lyömäsoittaja- taustalaulaja Ilías Kesídis (). Yhtye valittiin sisäisesti edustamaan Kreikkaa Eurovision laulukilpailuun 2016 kappaleella Utopian Land. Kappale sijoittui kilpailun ensimmäisessä semifinaalissa 16.:ksi eikä päässyt finaaliin. Kyseessä oli ensimmäinen kerta, kun Kreikka karsiutui Eurovision laulukilpailun semifinaalissa. == Lähteet == * https://www.viisukuppila.fi/esittelyssa-kreikka-argo-utopian-land/ * https://eurovision.tv/participant/argo Luokka:Kreikan euroviisuedustajat Luokka:Kreikkalaiset yhtyeet Luokka:Vuoden 2016 euroviisuedustajat
St. Clairin piirikunta (Michigan)

St. Clairin piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 160 383 vuonna 2020. Piirikunnan hallintokeskus on Port Huronin kaupunki. Piirikunta on perustettu vuonna 1820. == Väestö == Vuonna 2020 St. Clairin piirikunnan 160 383 asukkaasta valkoisia oli 94,0 %, mustia 2,6 % ja aasialaisia 0,6 %. Vuonna 2019 3,0 % asukkaista puhui kotonaan jotain muuta kieltä kuin englantia ja 2,5 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Nabatîyé

Nabatîyé tai Nabatieh () on kaupunki Libanonin eteläosassa. Kaupunki on pääosin šiialaisten asuttamaa. Lähellä sijaitsee ristiretkeläisten aikanaan käyttämä Beaufortin linna. ==Maantiede== Nabatîyé sijaitsee Libanonin eteläosassa Nabatîyén hallintoalueella. Nabatîyé on alueen hallinnollinen keskus. Kaupunki on myös Jabal Amilin alueella lähellä Libanonvuorten eteläosia. ==Historia== Lähellä Nabatîyéta sijaitsee ristiretkeläisten käyttämä Beaufortin linna. Linnan valtasi Jerusalemin kuningas Fulk vuonna 1139. Salah al-Din eli länsimaalaisittain Saladin valtasi sen vuonna 1190, mutta se annettiin myöhemmin takaisin. Lopullisesti se menetettiin mamelukkisulttaani Bainbarsin joukoille vuonna 1268. Mamelukkien valtaannousun jälkeen Nabatîyésta tuli šiialaisen oppineisuuden keskus monien muiden Jabal Amilin pienempien paikkakuntien tapaisesti. Osmanien valtakunnassa paikallisten šiialaisten ja valtakunnan välit vaihtelivat usein. Šiialaiset keräsivät joskus veroja viranomaisten puolesta sunnalaisilta ja kristityiltä. Toisaalta he kävivät joskus myös taisteluja osmaneja vastaan. Vuonna 1666 Nabatîyén lähellä kukistettiin Sidonin kuvernöörin joukot ja 1770-luvulla Jabal Amilin šiioja ja Zahir al-Umarin joukkoja vastaan taistelleet Damaskoksen kuvernööri Yusuf Šihabin joukot. Taisteluja Nabatîyén tuntumassa käytiin myös myöhemmin. Vuoden 1983 Libanonin sodan aikana Israelin joukot etenivät kaupunkiin Husain ibn Alin ašura-juhlapäivänä 16. lokakuuta. Tapahtuma johti laajoihin mellakoihin. Myöhemmin sisällissodan aikana paikalla taisteltiin Hizbollahin ja Amal-liikkeen välillä. ==Talous== Nabatîyéta ympäröivä maaseutu on ollut tunnettua etenkin tupakan kasvatuksesta. Tupakan ohella alueella kasvatetaan esimerkiksi oliiveja, viikunoita ja viljaa. Viereinen Beaufortin linna on matkailukohde. ==Väestö== Nabatîyén asukkaat ovat pääasiassa šiialaisia muslimeja. Kaupungissa on myös kreikkalaiskatolilainen vähemmistö. ==Lähteet== Luokka:Libanonin kaupungit
Zgharta

Zgharta () on kaupunki Libanonin pohjoisosassa lähellä Tripolia. Kaupunki on pääasiassa maroniittien asuttamaa. ==Maantiede== Zgharta sijaitsee Libanonin pohjoisosassa noin 89 kilometriä pääkaupunki Beirutista ja noin 11 kilometriä Tripolin kaupungista rannikolla. Zghartan kannalta tärkeä Ehdenin kylä sijaitsee noin 23 kilometrin päässä. Jonkin matkan päässä sijaitsee myös Unescon maailmanperintöluetteloon kuuluva Qadishan laakso. Zgharta on Zghartan piirikunnan hallinnollinen keskus. ==Historia== Zgharta on saanut alkunsa Ehdenin talvikaupunkina. Sen asukkaat siirtyivät Ehdeniin kesäisin ja päinvastoin talvisin. Kaupungin politiikkaa hallitsivat paikalliset suvut Karam, Frangieh, Douaihy, Moawad ja Makary, joiden jäsenet vaikuttivat ajoittain myös laajemmin koko maan politiikassa. Zghartasta lähtöisin olivat esimerkiksi Libanonin presidentit Suleiman Frangieh ja René Moawad. Libanonin sisällissodan syttyessä maan sisäiset jännitteet eri uskonnollisten ryhmittymien välillä heijastuivat myös Zghartaan, joka kilpaili maroniittien asuttamana kaupunkina viereisen pääasiassa sunnimuslimien asuttaman Tripolin kanssa. Sisällissodan aikana kaupunki oli Maradan prikaatin tukikohta. Sisällissodan jälkeen prikaati muuttui poliittiseksi järjestöksi nimeltä Marada-liike, jonka kannattajien pääosa on edelleen Zghartan ja muun Pohjois- Libanonin kristittyjä. ==Väestö== Zghartan asukkaat ovat pääasiassa maroniitteja. Kaupungin asukkaat puhuivat aikanaan syyrian kieltä, jota opetettiin esimerkiksi kouluissa aina 1900-luvun puolivälille saakka. Nykyisin sen asukkaat puhuvat arabiaa syyriasta vaikutteita saaneella murteella. ==Lähteet== Luokka:Libanonin kaupungit
Börje Degerman

Nils Börje Degerman (3. syyskuuta 1918 Pohja – 15. tammikuuta 1999 Lohja) oli suomalainen insinööri, yrittäjä ja yritysjohtaja, joka sai sekä talousneuvoksen että teollisuusneuvoksen arvonimen. Degermanin vanhemmat olivat tekninen johtaja Vilhelm Alarik Degerman ja Fanny Maria Olin ja puoliso vuodesta 1943 Hilkka Mirjam Ulmanen. Keskikoulun käytyään Degerman suoritti insinöörin tutkinnon 1944, toimittuaan jo sitä ennen sähkösuunnittelijana 1942–1944. Hän meni valmistuttuaan töihin käyttöinsinööriksi jäähdystyslaitevalmistaja Frigatorin palvelukseen, mutta siirtyi 1948 teknilliseksi johtajaksi Björkbodan Tehdas -yhtiön lukkotehtaaseen Kemiönsaarelle. Frigatorille hän palasi kolmen vuoden päästä, ensin teknilliseksi johtajaksi ja sitten tehdaspäälliköksi. Yrittäjäksi Degerman ryhtyi ostettuaan 1955 valaisinyritys Alppi & Tareniuksen, joskin hän jatkoi vielä vuoteen 1963 asti myös Frigatorilla. Vihtiin 1965 siirtynyt Alppi & Tarenius menestyi yrityksenä hyvin, 1970-luvulla se perusti uuden tehtaan Nummen kuntaan. Vuonna 1973 talousneuvoksen ja vuonna 1978 teollisuusneuvoksen arvonimen saanut Degerman oli yrittäjäuransa aikana aktiivinen alansa järjestöissä, mukaan lukien Teollisuuden työnantajaliitto ja Metalliteollisuuden liitto. Eläkkeelle hän jäi tehtävistään vuonna 1982. Alppi & Tarenius -yhtiö myytiin 1988 valaisinyritys Thornille. ==Lähteet== Luokka:Suomalaiset insinöörit Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1918 syntyneet Luokka:Vuonna 1999 kuolleet
Abey

Abey () on lähinnä druusien asuttama kaupunki Libanonissa. ==Maantiede== Abey sijaitsee Libanonin Alayn piirikunnassa. ==Historia== Abeyn ensimmäisen asukkaan sanotaan olleen Jamal al-Din Haji (k. 1222), Libanonvuorten seudulla vaikuttanut ruhtinas, josta myöhemmin tuli askeetikko ja uskonnollinen hahmo. Myöhemmin Abey oli myös vuonna 1479 kuolleen merkittävän druusijohtaja Al- Sajjid al-Tanukhin kotipaikkakunta. Al-Tanukhin hauta Abeyssa on suosittu vierailukohde druusien keskuudessa. Abeyn druusit vaikuttivat myös Libanonvuorten alueen hallinnossa. Monista paikallisista tuli alueen johtavia šeikkejä. Emiiri Nasir al-Din al-Husayn rakennutti kotipaikkakunnalleen Abeyssa moskeijan ja kylpylän 1300-luvun alkupuolella. Myöhempiä Abeysta kotoisin olleita johtohahmoja olivat Ahmad Amin al-Din (k. 1809) ja Abu Husayn Mahmoud Faraj (k. 1953). 1800-luvulla Abey oli myös yhdysvaltalaisten protestanttien lähetystoiminnan keskus. Nykyisin Abeyssa toimii orpokoti ja vanhainkoti, jotka palvelevat Abeyn lisäksi laajempaa aluetta. ==Väestö== Abeyn asukkaiden valtaosa on druuseja. ==Lähteet== Luokka:Libanonin kaupungit
Midway (elokuva)

Midway on vuonna 2019 ensi-iltansa saanut Roland Emmerichin ohjaama kanadalais-yhdysvaltalainen sotaelokuva. Se kertoo Midwayn meritaistelusta, yhdestä Tyynenmeren sotanäyttämön ratkaisutaisteluista toisessa maailmansodassa. Elokuvaa on kehuttu muun muassa historiallisesta tarkkuudesta, mutta taloudellisesti se ei kuitenkaan menestynyt. Elokuva kuvattiin Havaijilla ja Montrealissa. == Rooleissa == == Katso myös == * Midwayn taistelu (vuoden 1976 elokuva) == Lähteet == == Aiheesta muualla == * Luokka:Vuoden 2019 yhdysvaltalaiset elokuvat Luokka:Vuoden 2019 kanadalaiset elokuvat Luokka:Yhdysvaltalaiset sotaelokuvat Luokka:Toiseen maailmansotaan pohjautuvat elokuvat Luokka:Tositapahtumiin perustuvat elokuvat Luokka:Roland Emmerichin ohjaamat elokuvat Luokka:Yhdysvaltalaiset independent-elokuvat Luokka:Elokuvat merenkulusta
Alay

Alay tai Aley () on lähinnä druusien asuttama kaupunki Libanonissa. ==Maantiede== Alay sijaitsee Libanonissa Libanonvuorten alarinteillä. ==Historia== Alaylla on pitkä historia ja paikkakunnalta on lähtöisin useita historiallisesti merkittäviä henkilöitä. Heidän joukkoonsa lukeutuu esimerkiksi vuonna 1520 kuollut historioitsija Hamza ibn Sibat. Aley on tullut tunnetuksi myös druusilaisen Arslan-suvun kotipaikkakuntana. Kaupungissa sijaitsee suvun L’Emir Faisal Arslan-museo. Museon lisäksi kaupungissa on varhaiselle druusijohtaja Baha al-Din al-Samuqille omistettu pyhättö. Alayssa oli aikanaan myös juutalainen yhteisö, jonka sisällissodan aikana tuhoutuneen synagogan rauniot ovat edelleen jäljellä. Kaupunki on ollut etenkin vuodesta 1885 matkailukohde. ==Väestö== Alayn asukkaat ovat pääosin druuseja. Kaupungissa toimii vuonna 1907 perustettu Universal College. Kaupungissa on myös yksi viidestä Libanonin druusien oikeusistuimista, sekä vuonna 1980 perustettu Imanin sairaala. ==Lähteet== Luokka:Libanonin kaupungit
Itsy Bitsy Teenie Weenie Yellow Polkadot Bikini

Itsy Bitsy Teenie Weenie Yellow Polkadot Bikini on alun perin Brian Hylandin levyttämä musiikkikappale, joka nousi vuonna 1960 Yhdysvaltain Billboard Hot 100 -listan kärkeen ja Britannian singlelistan kahdeksanneksi. == Ulkomaiset versiot == Ruotsalainen Lill-Babs levytti samana vuonna. Kappaleen levytti suomeksi vuonna 1961 Pirkko Mannola nimellä ”Pikku pikku bikinissä”. Kappaleen ovat levyttäneet monet muutkin suomalaisartistit. == Lähteet == Luokka:Yhdysvaltalaiset musiikkikappaleet Luokka:Vuoden 1960 kappaleet Luokka:Billboard Hot 100 -listan ykköset
Schafer

Schafer on muun muassa seuraavien yhdysvaltalaisten henkilöiden sukunimi: * Hunter Schafer (s. 1998), malli, näyttelijä ja LGBTQ-aktivisti * Isaiah Schafer (s. 1990), jalkapalloilija * Ronald W. Schafer (s. 1938), professori ja digitaalisen signaalinkäsittelyn uranuurtaja * Tim Schafer (s. 1967), pelisuunnittelija
Ålesundin lentoasema

Ålesundin lentoasema () on lentoasema Vigran saarella Gisken kunnassa Norjassa. Se palvelee Ålesundia. Lentoasema on Norjan seitsemänneksi vilkkain lentoasema. Sen kautta kulki 1 147 666 matkustajaa vuonna 2019. Lentoaseman toimitusjohtaja on Tor Hånde. == Tilastot == Vilkkaimmat reitit (2019) Sija Kohde Matkustajamäärä Muutos 2018/2019 1\. Oslo–Gardermoen 654 839 +2,1 % 2\. Bergen 131 111 +3,8 % 3\. Gdańsk 100 589 −3,0 % 4\. Amsterdam 88 675 +6,3 % 5\. Trondheim 55 124 +2,5 % == Lähteet == == Aiheesta muualla == Ålesundin lentoaseman virallinen verkkosivusto norjaksi ja englanniksi Luokka:Norjan lentoasemat Luokka:Ålesund Luokka:Giske
Orest Jevlahov

Orest Aleksandrovitš Jevlahov (; 4./17. tammikuuta 1912 Varsova – 15. joulukuuta 1973 Leningrad) oli neuvostoliittolainen säveltäjä.Евлахов Орест Александрович Biografija.ru Jevlahov opiskeli sävellystä ensin Mihail Judinin johdolla, sitten Dmitri Šostakovitšin johdolla Leningradin konservatoriossa, josta valmistui vuonna 1941. Vuodesta 1947 Jevlahov itse työskenteli opettajana Leningradin konservatoriossa, jossa myös eteni professoriksi ja sävellyksen laitoksen johtajaksi. Hän sai vuonna 1972 Venäjän sosialistisen federatiivisen neuvostotasavallan ansioituneen taiteilijan arvonimen. Hänen tuotantoonsa kuuluu muun muassa baletteja ja kolme sinfoniaa (1946, 1963, 1967). == Lähteet == Luokka:Neuvostoliittolaiset säveltäjät Luokka:Vuonna 1912 syntyneet Luokka:Vuonna 1973 kuolleet
Pentti Lähteenmäki

Pentti Aarne Lähteenmäki (30. huhtikuuta 1930 – 20. joulukuuta 2017) oli suomalainen harrastelijanäyttelijä ja muusikko. Elämäntyönsä hän teki Aamulehti-yhtymässä mainospäällikkönä ja hänen luomansa "Älä aja päälle" -juliste on edelleen käytössä Pirkanmaan seudulla koulujen alkaessa. Pentti Lähteenmäki esiintyi useassa kotimaisessa elokuvassa. Hän näytteli pääosaa elokuvassa Käyntikorttini.... Muut elokuvaroolit olivat lähinnä sivurooleja, kuten elokuvissa Vääpelin kauhu, Pekka ja Pätkä sammakkomiehinä ja Sotapojan heilat. Luokka:Suomalaiset näyttelijät Luokka:Suomalaiset muusikot Luokka:Vuonna 1930 syntyneet Luokka:Vuonna 2017 kuolleet Luokka:Aamulehti Luokka:Liikenneturvallisuus
Cheboyganin piirikunta

Cheboyganin piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 25 579 vuonna 2020. Piirikunnan hallintokeskus on Cheboyganin kaupunki. Piirikunta on perustettu vuonna 1840. == Väestö == Vuonna 2020 Cheboyganin piirikunnan 25 579 asukkaasta valkoisia oli 92,9 %, alkuperäisasukkaita 3,0 % ja mustia 0,7 %. Vuonna 2019 3,3 % asukkaista puhui kotonaan jotain muuta kieltä kuin englantia ja 1,5 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Punaimuevä

Punaimuevä (Phractura ansorgii) on imuevämonneihin kuuluva kalalaji. Lajia tavataan uhanalaisena makeista vesistä Länsi-Afrikasta. Toisinaan lajia pidetään akvaarioissa. ==Koko ja ulkonäkö== Punaimuevä voi kasvaa suurimmillaan noin 9 cm pitkäksi ja naaras on hieman koirasta kookkaampi. Lajin ruumis on pitkänomainen ja hoikka. Päässä on useita lyhyehköjä viiksisäikeitä. Kalalla on rasvaevä. Väriltään punaimueväkoiras on punaruskea ja naaras harmaan-, mustan- ja punaisenkirjava. ==Levinneisyys ja elintavat== Punaimuevä elää vain Nigeriassa Niger- ja Osunjoista. Se liikkuu usein kasvillisuuden seassa. Kalan ravintova ovat levät, kasvit ja selkärangattomat eläimet. Punaimuevä luokitellaan erittäin uhanalaiseksi. Kantaa uhkaa elinympäristön saastuminen öljyvuotojen, maatalouden ja kaupungistumisen vuoksi. ==Lähteet== Luokka:Monnikalat Luokka:Uhanalaiset kalat
Tšekkoslovakian naisten jääkiekkomaajoukkue

Tšekkoslovakian naisten jääkiekkomaajoukkue edusti Tšekkoslovakiaa naisten kansainvälisissä jääkiekko-otteluissa. Joukkue osallistui muun muassa Euroopan-mestaruuskilpailuihin. == Sijoitukset Euroopan-mestaruuskilpailuissa == * 1989 – 7. * 1991 – 8. == Katso myös == * Tšekin naisten jääkiekkomaajoukkue * Slovakian naisten jääkiekkomaajoukkue == Lähteet == Luokka:Tšekkoslovakian jääkiekko Luokka:Naisten jääkiekkomaajoukkueet
Baragan piirikunta

Baragan piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 8 158 vuonna 2020. Piirikunnan hallintokeskus on L’Ansen kylä ja suurin kunta on Baraga Township. Piirikunta on perustettu vuonna 1875. == Väestö == Vuonna 2020 Baragan piirikunnan 8 158 asukkaasta valkoisia oli 72,7 %, alkuperäisasukkaita 14,3 % ja mustia 8,0 %. Vuonna 2019 3,2 % asukkaista puhui kotonaan jotain muuta kieltä kuin englantia ja 1,5 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Strutsinsulkapolyyppi

Strutsinsulkapolyyppi (Lytocarpia myriophyllum) on polyyppieläinlaji, jota tavataan Pohjois-Atlantissa ja Välimeressä. Sillä on jopa yli metrin korkuisia, kullanvärisiä, sulkamaisia yhdyskuntia, jotka ankkuroituvat pohjahiekkaan monimutkaisen, juurimaisen rakenteen avulla. Ne muodostavat pehmeään merenpohjaan laajoja ”metsiä”, jotka sitovat sedimenttiä paikalleen ja tarjoavat suojaa ja ravintoa monille muille eliöille. Strutsinsulkapolyyppiä tavataan 15–1800 metrin syvyydessä. == Lähteet == Luokka:Polyyppieläimet
Utgard (albumi)

__NOTOC__ Utgard on Enslavedin viidestoista studioalbumi, joka julkaistiin 2. lokakuuta 2020. == Kappaleet == # # # # # # # # # == Kokoonpano == * Ivar Bjørnson – kitara, koskettimet * Grutle Kjellson – laulu, basso * Arve Isdal – kitara * Håkon Vinje – koskettimet * Iver Sandøy – rummut == Arvostelut == * Imperiumi: 8/10Levyarvostelu: Enslaved - Utgard Viitattu 27.12.2021. * Kaaoszine: 9/10Ennalta-arvaamatonta extreme metalia – arviossa Enslavedin ”Utgard” Viitattu 27.12.2021. * Soundi: == Lähteet == == Aiheesta muualla == * * Luokka:Vuoden 2020 albumit Luokka:Enslavedin albumit
Ironin piirikunta (Michigan)

Ironin piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 11 631 vuonna 2020. Piirikunnan hallintokeskus on Crystal Fallsin kaupunki ja suurin kaupunki on Iron River. Piirikunta on perustettu vuonna 1885. == Väestö == Vuonna 2020 Ironin piirikunnan 11 631 asukkaasta valkoisia oli 95,8 %, alkuperäisasukkaita 1,6 %, aasialaisia 0,5 % ja mustia 0,4 %. Vuonna 2019 2,4 % asukkaista puhui kotonaan jotain muuta kieltä kuin englantia ja 1,3 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat